CELEX: 62011CA0525
Language: bg
Date: 2012-10-18 00:00:00
Title: Дело C-525/11: Решение на Съда (трети състав) от 18 октомври 2012 г. (преюдициално запитване от Augstākās tiesas Senāts — Латвия) — Mednis SIA/Valsts ieņēmumu dienests (ДДС — Директива 2006/112/ЕО — Член 183 — Ред и условия за възстановяване на надвзетия ДДС — Национална правна уредба, с която се отлага възстановяването на част от надвзетия ДДС до разглеждането на годишната данъчна декларация на данъчнозадълженото лице — Принципи на данъчен неутралитет и на пропорционалност)

8.12.2012   
            
            
               BG
            
            
               Официален вестник на Европейския съюз
            
            
               C 379/12
            
         Решение на Съда (трети състав) от 18 октомври 2012 г. (преюдициално запитване от Augstākās tiesas Senāts — Латвия) — Mednis SIA/Valsts ieņēmumu dienests
   (Дело C-525/11) (1)
   
   (ДДС - Директива 2006/112/ЕО - Член 183 - Ред и условия за възстановяване на надвзетия ДДС - Национална правна уредба, с която се отлага възстановяването на част от надвзетия ДДС до разглеждането на годишната данъчна декларация на данъчнозадълженото лице - Принципи на данъчен неутралитет и на пропорционалност)
   2012/C 379/19
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Жалбоподател: Mednis SIA
   
      Ответник: Valsts ieņēmumu dienests
   
      Предмет
   
   Преюдициално запитване — Augstākās tiesas Senāts — Тълкуване на член 183 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7) — Приспадане на платения по получени доставки ДДС — Национално законодателство, което ограничава месечното възстановяване на надвзетия ДДС — Отлагане на възстановяването на частта от надвзетия ДДС, която надвишава 18 % от общата стойност на облагаемите сделки, осъществени през съответния данъчен месец, до разглеждане на годишната данъчна декларация
   
      Диспозитив
   
   Член 183 от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че не допуска данъчната администрация на държава членка да отлага — без да провежда специално разглеждане и единствено въз основа на математически изчисления — възстановяването на част от надвзет данък върху добавената стойност, възникнал през данъчен период от един месец, до разглеждането от тази администрация на годишната данъчна декларация на данъчнозадълженото лице.
   
      (1)  ОВ C 6, 7.1.2012 г.